**OBRTNIČKA ŠKOLA BJELOVAR**

**DR.A.STARČEVIĆA 24**

**BJELOVAR**

**OIB 49440198469**

**Korisnik pr.19038**

**OBRAZLOŽENJE UZ IZVJEŠTAJ O IZVRŠENJU**

**FINANCIJSKOG PLANA OBRTNIČKE ŠKOLE BJELOVAR**

**01.01.2023.-31.12.2023. god**

**Razdjel: 17 UPRAVNI ODJEL ZA DRUŠTVENE DJELATNOSTI I OBRAZOVANJE**

**Glava: 2 Srednjoškolsko obrazovanje**

Obrtnička škola Bjelovar posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Škola je proračunski korisnik, te vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Godišnji izvještaj o izvršenju financijskog plana Obrtničke škole Bjelovar za 2023. godinu sastavljen je prema odredbama Zakona o proračunu (NN 144/21, NN 85/23 ) i Pravilnika o polugodišnjem i godišnjem izvještaju o izvršenju proračuna (NN 24/13, 102/17, 1/20, 147/20 i 85/23).

Odgovorna osoba za zastupanje Obrtničke škole Bjelovar je ravnatelj škole Branko Cvetković, dok je osoba odgovorna za popunjavanje obrazaca, te obrazloženje uz izvještaj o izvršenju je voditelj računovodstva Andrijana Poljan.

Obrtnička škola Bjelovar je ovlašteni posrednik temeljem rješenja Ministarstva rada i mirovinskog sustava Kl: UP/I-102-02/14-01/03, Ur. broj: 524-03-02-01/3-14-3 od 18. lipnja 2014. godine za zapošljavanje svojih redovnih učenika, te redovnih učenika drugih srednjoškolskih ustanova sa sjedištem u Bjelovarsko-bilogorskoj županiji temeljem sklopljenih sporazuma. Škola obavlja poslove posredovanja za povremeni rad učenika za vrijeme zimskog, proljetnog i ljetnog odmora. Vlastite prihode koje ostvaruje Učeničkim servisom čine 95,00% ukupnih prihoda, dok ostalih 5,00% čine ostali prihodi od najma prostora za aparate za tople napitke, prodaja otpadnog željeza, te naplata izdavanja duplikata svjedožbi polaznicima škole.

1. **SADRŽAJ I OBUHVAT ISKAZIVANJA PODATAKA**

Sastavni dio Godišnjeg izvještaja o izvršenju Financijskog plana Obrtničke škole Bjelovar za 2023. godine čine:

1. **Opći dio godišnjeg izvještaja o izvršenju financijskog plana** koji čini Račun prihoda i rashoda i Račun financiranja na razini odjeljka ekonomske klasifikacije, prema izvorima financiranja i prema funkcijskoj klasifikaciji u posebnom prilogu od stranice 1 do 9
2. **Posebni dio godišnjeg izvještaja o izvršenju financijskog plana** iskazan po organizacijskoj i programskoj klasifikaciji na razini odjeljka ekonomske klasifikacije u posebnom prilogu od stranice 10 do 22
3. **Posebni izvještaj u godišnjem izvještaju o izvršenju financijskog plana** koji se odnosi na korištenje sredstava fondova Europske unije, iskazan na stranici 23
	1. **Obrazloženje ostvarenje prihoda i primitaka, rashoda i izdataka**

**PRIHODI POSLOVANJA**

Financijskim planom i rebalansom za razdoblje od 01.01.2023. – 31.12.2023. godine predviđeni su ukupni prihodi poslovanja u visini od 1.063.324,00 eura, dok su isti ostvareni u iznosu od 1.055.998,57 eura, odnosno 99,31% plana. Preneseni su i viškovi prihoda iz 2022. godine u iznosu od 1.294,17 eura.

**Skupina 63- Pomoći iz inozemstva i od subjekata unutar općeg proračuna**

Prihodi od pomoći iz inozemstva i od subjekata unutar općeg proračuna sastoje se od

* tekuće pomoći iz državnog proračuna koje se odnose na plaće zaposlenih, nagrade za zaposlene , otpremnine, darove, pomoći, doprinosi za plaće u iznosu 860.384,24 eura
* uplata Ministarstva znanosti i obrazovanja za besplatne udžbenike za djecu slabijeg imovinskog stanja 313,43 eura
* uplata Ministarstva znanosti i obrazovanja za knjige u knjižnici u iznosu 531,00 eura
* Uplata 80% po projektu „Mladi obrtnici u Europi“ u iznosu 20.320,00 eura

Ovaj prihod ostvaren je sa 99,42% od plana za 2023. godinu

**Skupina 64- Prihod od imovine**

Prihod od imovine ostvaren je u vrijednosti 10,00% eura, a odnose se na kamate na depozite po viđenju po transakcijskom računu, su znatno umanjeni u odnosu na prethodnu godinu.

Unutar ove skupine prihoda nalaze se kamate za 12. mjesec 2022. godine u iznosu 0,10 eura.

**Skupina 65- Prihodi od upravnih i administrativnih pristojbi, pristojbi po posebnim propisima i naknada**

Ovi prihodi su namjenski, a odnose se na osiguranje učenika, mape za naukovanje, te sufinanciranje za izlete u iznosu 7.569,90 eura.

**Skupina 66- Prihodi od prodaje proizvoda i robe te pruženih usluga i prihoda od donacija**

Obrtnička škola je posrednik zapošljavanja svojih učenika, ali i za sve učenike srednjih škola na prostoru Bjelovarsko bilogorske županije.

Vlastiti prihodi ostvareni su u iznosu 42.682,91 eura, a čine ih:

* vlastiti prihodi od usluge posredovanja Učeničkog servisa u iznosu 40.833,34 eura
* prihodi od najma prostora za automate za tople i hladne napitke 955,56 eura
* prihodi od izrade duplikata dokumenata o završenoj školi 544,81 eura
* prihod od prodaje otpadnog željeza 349,20 eura

ovi prihodi ostvareni su za 156,71% više u odnosu na izvršenje prethodne godine.

**Skupina 67- Prihodi iz nadležnog proračuna i od HZZO-A temeljem ugovornih obveza**

Ovi prihodi sastoje se od :

* financiranje redovne djelatnosti škole od strane Bjelovarsko bilogorske županije ( za režijske troškove, nabavu opreme, prijevoz zaposlenika, te ostale tekuće obveze za redovan rad Ustanove ) u iznosu 106.179,00 eura
* financiranje plaće pomoćnika u nastavi 8.316,73 eura
* financiranje e-tehničara 3.479,76 eura
* financiranje učenika na natjecanju 1.951,32 eura

Ovaj prihod ostvaren je sa 98,11% od plana za 2023. godinu.

**Skupina 68-Kazne, upravne mjere i ostali prihodi**

Ostvaren ostali prihod je namjenski, a odnosi se na prihod povrata za službeno putovanje nakon obračunatog putnog naloga u razdiobi troškova prijevoza od druge škole u iznosu od 36,80 eura.

**RASHODI POSLOVANJA**

Rashodi poslovanja iznose 1.031.908,63 eura, što čine 96,93% manje od plana, te 113,60% više u odnosu na prethodnu godinu ( razred 3 i 4 ).

**Skupina 31- Rashodi za zaposlene**

Ova skupina rashoda odnosi se na zaposlene u iznosu od 884.840,97 eura, što je 99,68% manje u odnosu na plan.

**Skupina 32- Materijalni rashodi**

Materijalni rashodi ostvareni su u iznosu 135.091,15 eura što je 88,00% od plana.

U strukturu materijalnih rashoda najznačajniji su rashodi za zaposlene troškove prijevoza na posao, službena putovanja koja su znatno veća u odnosu na prethodnu godinu zbog kraja pandemije COVID-a, te je bilo više stručnih usavršavanja, ali i seminara.

Rashodi za materijal i energiju znatno su veći zbog porasta cijene sirovine, a isto tako i uredskog materijala, sredstva za čišćenje, komunalne usluge.

Većina rashoda iz skupine 32 znatno se je povećala u odnosu na prethodnu godinu zbog utjecaja stanja na tržištu ( povećanje cijena ).

**Skupina 34- Financijski rashodi**

U ovoj skupini rashoda nalaze se bankarske usluge, zatezne kamate.

Financijski rashodi ostvareni su u iznosu od 1.856,39 eura , što je manje u odnosu na prethodnu godinu52,03%.

**Skupina 38- Ostali rashodi**

Ova skupina se odnosi na namjenski projekt higijenski ulošci u iznosu 10,05 eura.

**Skupina 42- Rashodi za nabavu proizvedene dugotrajne imovine**

Rashodi za nabavu nefinancijske imovine ostvareni su 48,75% u odnosu na plan, a odnosi se na nabavku nove opreme za rad učenika, knjiga za knjižnicu, računalne opreme.

**1.2. Obrazloženje prijenosa viška financijskog plana**

Preneseni višak prihoda iz 2022. godine iznosi ukupno 1.294,17 eura, te je raspoređen u plan rashoda prema Odluci Školskog odbora.

Ostvareni višak prihoda u 2023. godini iznosi 25.384,11 eura, a sadrži:

* uplaćena sredstva po projektu Erasmus+ „Mladi obrtnici u Europi“ u iznosu =20.320,00 eura
* uplaćena sredstva od ostvarenih prihoda od obavljanja poslova vlastite djelatnosti Učenički servis u iznosu =5.064,11 eura
	1. **Obrazloženje posebnog dijela financijskog plana –**

**programi i aktivnosti**

**PROGRAM: P1 SREDNJOŠKOLSKO OBRAZOVANJE – REDOVNA DJELATNOST (vlastita sredstva)**

Ostvarenje za materijalne rashode i financijske rashode, za nabavu proizvedene dugotrajne imovine, te plaće i ostale naknade za zaposlene iznosi 96,93% odnosno 1.031.908,63 eura-a od planiranih 1.064.618,00 eura.

**A A000283 REDOVNA DJELATNOST SŠ – VS KORISNIKA**

Za materijalne rashode, ostale nespomenute rashode, nabavu opreme, isplatu plaće za redovan rad, prekovremeni rad, plaće po sudskim presudama i ostalih prava zaposlenika, isplate nagrada djelatnicima za rad u učeničkom servisu za koje su planirana sredstva, ali se isplate vrše kada se dobije suglasnost za isplatama od nadležnog proračuna, a to je pred kraj godine kada je dobivena suglasnost te je utrošeno 15.545,44 eura od planiranog iznosa od 15.546,00 eura, što je 100% izvršenja. Isto tako nabava opreme i svega ostaloga predviđenog planom izvršava se nakon dobivene suglasnosti nadležnog proračuna, a to je pred kraj godine kada je dobivena suglasnost te je za materijalne rashode utrošeno 8.256,25 eura od planiranih 6.183,00, što čini 133,53% planiranog iznosa. Za nabavu postrojenja i opreme utrošeno je 6.424,38 eura od planiranog iznosa koji je bio 11.500,00 eura što čini 55,86% planiranog iznosa.

Rashodi za posebne namjene planirani su u iznosu 9.570,00 eura, a ostvareni u iznosu 7.606,70 eura što je 79,48% planiranog iznosa. Ti rashodi odnose se na rashode koje djeca podmiruju za izlete, nabavu mapa za praktičnu nastavu, te osiguranja.

Za sve gore navedeno planirano je 920.271,00 eura, a utrošeno 907.894,68 eura, odnosno 98,66% planiranih rashoda.

**PROGRAM: P16 SREDNJOŠKOLSKO OBRAZOVANJE- DECENTRALIZACIJA**

 Utrošeno je 106.179,00 eura, ili 100,00 % od planiranih 106.179,00 eura i raspoređeno je za materijalne i financijske rashode, rashode za investicijsko i tekuće održavanje, te za nabavu proizvedene dugotrajne imovine.

**A A000204 REDOVNA DJELATNOST SŠ-dec**

Utrošeno je 106.179,00 eura, u odnosu na planiranih 106.179,00 eura, što je 100% od planiranog iznosa. Škola je jedino za naknade troškova zaposlenima utrošila 94,13% planiranog rashoda, zbog potrebnog stručnog kadra morali smo zaposliti iz udaljenijih mjesta što su neki osim osnovne cijene prijevoza morali obračunavati i oporezivi dio.

Rashodi za materijal i energiju iznose 34.320,19 eura, u odnosu na prethodnu godinu 27.871,48 eura, što je 123,14%, razlog je porast cijene na tržištu na što se nije moglo utjecati.

Škola za nabavu postrojenja i opreme potrošila je 2.029,36 eura, što iznosi 99,97%, za nabavku osnovnih sredstava koja su potrebna za rad s učenicima.

**PROGRAM: P17 – SREDNJOŠKOLSKO OBRAZOVANJE – IZNAD STANDARDA**

Sredstva izvornog dijela proračuna su planirana u iznosu od 38.168,00 eura, dok je ostvarenje 17.834,95 eura ili 46,73%.

**A A000075 ŽUPANIJSKA NATJECANJA SŠ**

 Utrošeno je 1.951,32Eur-a, odnosno 99,91% od planiranih 1.593.00,eur-a. Taj iznos se odnosi na natjecanja, povećanje je rezultat dobrog plasmana učenika na državno natjecanje, ali i većeg broja učenika koja su sudjelovala. Isto tako natjecanja su organizirana početkom godine, odnosno u drugom dijelu polugodišta.

**A A000076 KULTURNE I JAVNE DJELATNOSTI ŠKOLA SŠ**

 Škola je imala planirane troškove promidžbe škole u iznosu 359,00 eura, za Dan škole utrošeno je u iznosu 358,16 eura ili 99,74% koje nisu bile predviđene planom, a za koje je dobila suglasnost pročelnice za utroškom.

**A A000300 SUFINANCIRANJE E- TEHNIČARA U SŠ**

 Škola je dobila na korištenje informatičku opremu od CARNET-a vezano za kurikularnu reformu za koju je morala osigurati osobu za održavanje opreme. Imenovan je djelatnik škole sa kojim je sklopljen ugovor o djelu, te njegova mjesečna naknada iznosi ukupno 289,98Eur-a. Tako je u za njega utrošeno 3.479,76 eura, odnosno 99,99% od ukupnog plana 3.480,00 eura.

**T T000103 „ŠKOLSKA SHEMA – SŠ“**

 Za navedeni projekt u 2023.godini planirano je 1.081,00Eur-a, a utrošeno 1.080,39Eur-a ili 99,94%. Škola je iskazala interes i provela nabavu voća za učenike, projekt je trajao u prvom dijelu školske godine 2022/2023. Početkom 2023/2024 školske godine više nije bio aktualan.

**T T000150 POMOĆNICI U NASTAVI – UZ POTPORU SVE JE MOGUĆE – FAZA V**

 Škola ima dva upisana učenika s posebnim potrebama, te su im potrebni pomoćnici u nastavi. Sredstva za isplatu plaće pomoćniku osigurana su od strane nadležnog proračuna. Za plaće i ostale naknade pomoćnika rebalansom je planiran iznos 7.380,00 eura dok je izvršenje 7.375,08 eura ili 99,93% plana, razlog je što su sredstva potrebna za plaću planiraju samo za prvih šest mjeseci po dobivenoj uputi iz nadležnog proračuna.

**T T000173 „MLADI OBRTNICI U EUROPI“**

U sklopu mobilnosti programa Europske unije Obrtnička škola zadovoljila je sve uvjete, te dobila bespovratna sredstva za posjet i rad školi i obrtnicima u Europskoj uniji. Ovo je naš prvi takav projekt te će se izrealizirati u 2024. godini. Škola je u 2023. godini dobila 80% predviđenih sredstava za troškove u iznosu 20.320,00 eura . Škola će prema dogovoru mobilnost izvršiti u Sloveniji u ožujku 2024- godine.

* 1. **Izvještaj o korištenju sredstava fondova Europske unije**

Obrtnička škola Bjelovar u razdoblju od 01. siječnja 2023. do 31. prosinca 2023. zadovoljila je sve uvjete te ostvarila bespovratna sredstva za projekt „Mladi obrtnici u Europi“ , te im je isplaćeno 80% vrijednosti projekta u iznosu od 20.320,00 eura. Projekt će biti realiziran u 2024. godine.

* 1. **Izvještaj o zaduživanju na domaćem i stranom tržištu novca i kapitala**

Obrtnička škola Bjelovar u razdoblju od 01. siječnja 2023. do 31. prosinca 2023. godine nije se zaduživala na domaćem niti na stranom tržištu novca i kapitala, kao ni u prijašnjim godinama, tako da nema iskazanih obveza.

* 1. **Izvještaj o danim zajmovima i potraživanjima po danim zajmovima**

Obrtnička škola Bjelovar u razdoblju od 01. siječnja 2023. do 31. prosinca 2023. godine nije davala zajmove, kao ni u prijašnjim godinama, tako da nema iskazanih potraživanja.

* 1. **Izvještaj o stanju potraživanja i dospjelih obveza**

Obrtnička škola Bjelovar u razdoblju od 01. siječnja 2023. do 31. prosinca 2023. godine nema iskazana potraživanja. Sva potraživanja po kojima ostvarujemo prihode su naplaćena u 2023. godini.

Iskazane obveze za rashode poslovanja iznose 95.206,58 eura, obaveze su s krajem 2023. godine nedospjele, a od toga iznosa najveći je udio nedospjelih obaveza koje se odnose na plaću za prosinac 2023. godine:

* obveze za zaposlene /konto 231/ - 79.229,55 eura odnose se na plaću i naknade za prosinac 2023. godine. Obveze za zaposlene, prenesene su na rashode budućeg razdoblja i plaćene su u siječnju 2024. godine
* dio obveza za materijalne rashode u iznosu 6.261,37 eura odnose se prema dobavljačima na skupinama/ konta 2322/ 3.541,60 eura za trošak električne energije, te plina. Konta skupine 2323/ 2.719,77 eura odnose se na račune za usluge.

Plaćanje računa će se izvršiti prema valuti dospijeća.

* obveza prema zaposlenima za naknade prijevoza za 12. mjesec 2023. godine /skupina konta 2321/ 3.227,57 eura, a prenesene su na kontinuirane rashode budućeg razdoblja i plaćene su u prvom mjesecu 2024. godine.
* obveze za financijske rashode/ konta 234/ iznose 52,61 eura, a odnose se na kamate dobavljačima na zakašnjela plaćanja u iznosu 2,56 eura, te naknada banci u iznosu 50,05 eura. Obveze su plaćene prema valuti dospijeća.
	1. **Izvještaj o stanju potencijalnih obveza po osnovi sudskih sporova**

Obrtnička škola Bjelovar u razdoblju od 01. siječnja 2023. do 31. prosinca 2023. godine nema potencijalnih obveza po osnovi sudskih sporova.

U Bjelovaru, 25 .03.2024.

Voditelj računovodstva: Zakonski predstavnik:

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ANDRIJANA POLJAN BRANKO CVETKOVIĆ